फिर रुका सड़क का काम, परिषद व ठेकेदार एक-दूसरे को ठहरा रहे जिम्मेदार
नगर में बन रही उत्कृष्ट सड़क का काम फिर रुक गया है। नगर परिषद का कहना है ठेकेदार काम नहीं शुरू कर रहा जबकि ठेकेदार ने परिषद लेआउट नहीं देने का आरोप लगाया है। दोनों एक-दूसरे पर देरी का कारण थोप रहे हैं। इसके चलते शहर का सबसे महत्वपूर्ण प्रोजेक्ट रेंगते हुए आगे बढ़ रहा है। इसका खामियाजा लोगों को भुगतना पड़ रहा है।
उत्कृष्ट सड़क की योजना 2012 में बनी थी। पहला टेंडर चार साल पहले हुआ। दो टेंडर निरस्त होने के बाद तीसरा टेंडर डाला गया। फिर भी काम अधर में है। यह एक मात्र सड़क है जो इस शहर की सुंदरता बढ़ा सकती है क्योंकि यह शहर का मुख्य मार्ग है।
पाइप लाइन के लिए रुका था काम
जलावर्धन योजना के तहत नगर में चंबल से पाइप लाइन बिछाने के लिए नगर परिषद ने काफी दिन काम रोका। परिषद ने काम पूरा कर दिया है। बावजूद सड़क का काम शुरू नहीं हो पा रहा है।
नोटिस जारी करेंगे
ठेकेदार को बोला है। यदि जल्दी काम शुरू नहीं किया तो नोटिस जारी किया जाएगा। काम में देरी के पीछे कुछ कारण जल आवर्धन योजना के तहत पाइप लाइन बिछाना भी है। बीएस सोलंकी, सीएमओ
एक साथ लेआउट दें
काम में कोई देरी नहीं की जा रही है। परिषद आधा लेआउट देर रही है। पूरा लेआउट देकर अतिक्रमण हटवा दें तो काम तेजी से हो जाएगा। अनिल चंदेल, ठेकेदार
फैक्ट फाइल
कुल लागत 196.12 लाख रुपए
सड़क निर्माण 161.56 लाख रुपए
सेंट्रल लाइटिंग 34.56 लाख रुपए
पहला टेंडर 8 अगस्त 2013
दूसरा टेंडर 10 मार्च 2014
तीसरा टेंडर 29 सितंबर 2014
वर्क ऑर्डर 1 मई 2015
यहां लगने है उत्कृष्ट सड़क के पेवर ब्लॉक। भास्कर
hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva kas_Deva hin_Deva hin_Deva hin_Deva bho_Deva bho_Deva bho_Deva kas_Deva hin_Deva